Martin Huba

Prof. Martin Huba (* 16. júl 1943, Bratislava) je slovenský herec a divadelný režisér. Syn herca Mikuláša Hubu a opernej speváčky Márie Kišonovej-Hubovej.

 Život 
Po absolvovaní herectva na bratislavskej Vysokej škole múzických umení v roku 1964, pôsobil vo Východoslovenskom štátnom divadle v Košiciach (19641967). Po návrate do Bratislavy sa od sezóny 1967/1968 stal členom súboru Divadla na Korze, kde pôsobil až do jeho zatvorenia v roku 1971. Neskôr účinkoval na Novej scéne a v roku 1976 dostal angažmán v Činohre SND, kde pôsobí dodnes. Hosťuje v Prahe a Brne. Od 16. októbra 2005 do 15. apríla 2006 bol dočasne poverený vykonávaním funkcie riaditeľa činohry SND. 

Začiatkom 90. rokov sa krátko angažoval v politike, od 9. júna do 27. augusta 1990 bol poslancom Slovenskej národnej rady za hnutie Verejnosť proti násiliu (VPN).

Od 90. rokov rokov sa venuje divadelnej réžii – režíroval v Činohre i Opere SND v Bratislava a v rámci Letných Shakespearovských slávností v Prahe. Za réžiu Tančiarne získal cenu divadelnej kritiky DOSKY 2001.

V slovenskom filme začínal malými úlohami. Väčšie príležitosti od polovice 80. rokov mu poskytuje český film. S manželkou Dagmar majú dve dcéry.

Viac ako tridsať rokov pôsobil ako pedagóg hereckej tvorby na Vysokej škole múzických umení v Bratislave. Je členom Vedeckej a umeleckej rady VŠMU.

 Výber z divadelných postáv 
 1995: Carlo Goldoni: Čertice (Isidoro); Činohra SND
 1999: Thomas Bernhard: Divadelník (Bruscon); Divadlo Na Zábradlí, Praha (Cena Alfréda Radoka)
 2001 – Martin Porubjak, Martin Huba: Tančiareň; Činohra SND
 2003: Eva Maliti-Fraňová: Krcheň Nesmrteľný; Činohra SND
 2004: Edmond Rostand: Cyrano z Bergeracu (Cyrano); Činohra SND
 2005: Henrik Ibsen: Rosmersholm (Johannes Rosmer); Mahenovo divadlo, Brno (nominácia na Cenu Alfréda Radoka)
 2006 – Christopher Hampton: Popol a vášeň (Henrik); Činohra SND
 2009 – Peter Shaffer: Amadeus (Antonio Salieri); Činohra SND
 2009 – L.N.Tolstoj: Anna Kareninová (Karenin); Činohra SND
 Patrick Suskind: Kontrabas; Štúdio L+S, Bratislava

 Výber z divadelných réžií 
 1995: Anton Pavlovič Čechov: Višňový sad; Činohra SND
 1999: Agatha Christie: Desať malých černoškov alebo …napokon už nezostal nik; Činohra SND
 2001: Tančiareň (SND, 2001); Činohra SND
 2002: William Shakespeare: Kráľ Lear; Nádvorie Pražského hradu
 2002: Ronald Harwood: Garderobiér; Divadlo V Dlohé, Praha
 2004: William Shakespeare: Rómeo a Júlia; Nádvorie Pražského hradu
 2004: Juraj Beneš: The Players; Opera SND
 2006: Wolfgang Amadeus Mozart: Figarova svadba; Opera SND

 Filmografia 
 1968: Dialóg 20-40-60 (poslíček)
 1972: Javor a Juliana (hudec)
 1974: Do zbrane, kuruci! (Martin Krajník)
 1974: Trofej neznámeho strelca (dr. Pečenka)
 1974: V každom počasí (Mišo Fajnor)
 1975: Pacho, hybský zbojník
 1975: Šepkajúci fantóm (redaktor Ján Struhár)
 1984: Keď jubilant plače (Dr. Blyštek)
 1984: Kouzelnikův návrat (Liška)
 1990: Svědek umírajíciho času (Kepler)
 1993: Kanárská spojka (Don Juan)
 1995: Fany (MUDr. Malík)
 1999: Kuře melancholik (strýko)
 2000: Musíme si pomáhat (Albrecht Kepke)
 2004: Horem pádem (lekár)
 2005: Krev zmizelého (Dr. Blau)
 2005: Štěstí (tati)
 2005: Šílení (Dr. Coulmiere)
 2006: Obsluhoval jsem anglického krále (Vrchný čašník Skřivánek)
 2009: Muži v říji (organizátor)
 2009: 3 sezóny v pekle
 2009: Kawasakiho růže (Pavel Josek)
 2016: Lída Baarová
 2022: Princ mamáčik (král Radomil)

 Ocenenia 
 2001 – Krištáľové krídlo v kategórii divadlo a audiovizuálne umenie
 2003 – Medaila Za zásluhy I stupeň (Česko)Herec a režisér Martin Huba dostal čestný doktorát AMU
 2017 – Rad Ľudovíta Štúra II triedaPrezident Slovenskej republiky. Vyznamenania

 Diskografia, kompilácie (výber) 
 2008 – Veľkí herci spievajú malým deťom 2 – Kniha s CD – Enigma, ISBN 978-80-969830-1-8, Texty: Peter Konečný – Alena Michalidesová – Oľga Záblacká – Svetozár Sprušanský, Hudba: Sisa Michalidesová, (na CD spievajú: Stano Dančiak, Marián Labuda, Marián Geišberg, Martin Huba, Monika Hilmerová, Robert Roth, Petra Polnišová, Ladislav Kerata, Oľga Belešová, Alexander Bárta, Ivo Gogál a Gabriela Dzuríková)

 Referencie 

 Literatúra 


 Iné projekty 

 Externé odkazy 



 Martin Huba na FDb.cz
 Martin Huba na Osobnosti.sk
 Martin Huba na Osobnosti.cz
 Martin Huba na sfd.sk 

Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Slovenskí divadelní režiséri
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Politici VPN
Kategória:Poslanci SNR
Kategória:Členovia Činohry Slovenského národného divadla
Kategória:Riaditelia Činohry Slovenského národného divadla
Kategória:Členovia Národného divadla Košice
Kategória:Členovia Divadla na Korze
Kategória:Čestní členovia SFTA
Kategória:Držitelia Českého leva
Kategória:Držitelia Slnka v sieti
Kategória:Držitelia Krištáľového krídla
Kategória:Nositelia Medaily Za zásluhy (Česko)
Kategória:Osobnosti z Bratislavy
Kategória:Absolventi Vysokej školy múzických umení
Kategória:Držitelia Radu Ľudovíta Štúra II. triedy